Kenkoulz e c'hellfe dont an anv eus hesk, ur yeotenn a droc'h a gaver war vord ar stêrioù er pradeier, galleg : Lesche ; latin : Carex. Ar "ch" a gaver e dibenn ar ger e 1835 (n'eus meneg ebet eus al lec'h araok) a c'hell bezañ un doare gallek da aroueziañ "k". Menegomp nemestra ar c'herneveg "heschen" hag ur stumm "Penn hischin" e-barzh Diellaoueg Landevenneg, a c'hellfe "hech" bezañ kar (un aspadenn ?) eus ar stumm-se.